Geležinė kolona

Geležinė kolona Delyje – viena iš Indijos sostinės Delio įžymybių. Tai apie 7 m aukščio ir 6,5 t svorio kolona, senovės metalurgijos meistrų išlieta iš 98 % grynumo geležies, pagarsėjusi tuo, kad per savo 1600 metų gyvavimo laiką praktiškai nebuvo pažeista korozijos. Kolona stovi apie 20 km piečiau Senojo Delio, priklauso Kutbo minareto architektūriniam ansambliui, įrašytam į pasaulio Unesco paveldo sąrašą.

 Istorija 
miniatiūra|200px|left|Kolonos viršūnė
Kolona buvo pastatyta 415 m., pagerbiant 413 m. mirusį Guptų imperijos valdovą Čandraguptą II. Pradžioje šis paminklas stovėjo šalies vakaruose dievo Višnaus šventyklų komplekse Mathuroje. Koloną puošė viršuje įtaisyta šventojo paukščio Garudos skulptūra. Karalius Anang Pola 1050 m. koloną pervežė į Delį, kitų šaltinių duomenimis – XIII a. šventyklos buvo sugriautos pirmojo Delio sultono įsakymu, tuomet kolona ir buvo perkelta į Delį. 

Nuo seno paminklas pritraukia minias maldininkų, tikinčių, kad galima gauti laimės ar išpildyti svajones atsistojus prie kolonos nugara ir apglėbus ją atbulomis rankomis. 1997 m. prie kolonos įrengta metalinė tvorelė, norint apsaugoti paminklą nuo fizinio dėvėjimosi.

 Duomenys 

Aukštis – 7,21 m (1,12 m – požeminė dalis)
Svoris – 6,511 t
Skersmuo apačioje – 0,485 m
Skersmuo viršuje – 0,223 m
Cheminė sudėtis, neskaitant geležies:http://termist.com/bibliot/popular/mezenin/mezenin_009_bal_01.htm#kolonna  Geležinės kolonos cheminė sudėtis anglis – 0,08 %, silicis – 0,046 %, siera – 0,006 %, fosforas –0,014 %, azotas – 0,032 %

 Šaltiniai 

 Nuorodos 

 Terra Incognita: Delio kolona 
 Delio kolonos antikorozinės savybės 

Kategorija:Indijos statiniai
Kategorija:Delis
Kategorija:Paminklai